### Beslutning

Sagen udsat.

Endelig vedtagelse af Lokalplan nr. 1036, [adresse] i [adresse], fortætning af erhvervsområde, samt Tillæg nr. 81 til Kommuneplan 2013.

### Resumé

Der er udarbejdet et forslag til Lokalplan nr. 1036, [adresse] i [adresse], fortætning af erhvervsområde. Lokalplanen er ikke i overensstemmelse med Kommuneplan 2013, og der er derfor samtidig udarbejdet Tillæg nr. 81.

 Lokalplan nr. 1036 omfatter erhvervsområdet ved [adresse] i [adresse], som oprindeligt blev anlagt af FDB. Området anvendes i dag til kontor- og undervisningsformål.

 Lokalplanområdet, der er ca. 8,8 ha stort, er ved planens udarbejdelse privat ejet og beliggende i byzone. Lokalplanen er udarbejdet efter ønske fra den private ejer, for at give mulighed for at fortætte det eksisterende erhvervsområde med ny bebyggelse. Ønsket om fortætning af [adresse] ligger fint i tråd med [adresse] ønske om stationsnær byfortætning.

 Lokalplanen giver inden for byggefelterne mulighed for ny bebyggelse til erhverv i 2-5 etager med bygningshøjder varierende fra ca. 6-25 m. Det samlede maksimale bruttoetageareal inden for byggefelterne (fraregnet byggefelter for parkering) er på 19.900 m².

 Lokalplanforslaget har været fremlagt i offentlig høring i perioden 30. juni til 1. september 2016. I høringsperioden indkom fire høringssvar.

 På baggrund af høringssvarene til lokalplanforslaget er der forslået rettelser til lokalplanens bestemmelser vedrørende facader mod [adresse] på parkeringshuset inden for byggefelt P1 samt en præcisering af muligheden for at etablere mindre tekniske anlæg på tage generelt i lokalplanområdet.

### Indstilling

At 1) Lokalplan nr. 1036 - [adresse] i [adresse], fortætning af erhvervsområde vedtages endeligt, med de rettelser der fremgår af afsnit 5.4 samt bilag 3.

 At 2) Tillæg nr. 81 til Kommuneplan 2013 vedtages endeligt.

 At 3) Indkomne høringssvar besvares som beskrevet i indstillingens punkt. 5.3.

### Sagens forløb

08-11-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-11-2016 Magistraten
Fremsendes til [adresse] med bemærkning, at Magistraten i mødet den 14. november 2016 anbefaler, at byrådet tiltræder Magistratsafdelingen for Teknik og Miljøs indstilling af 2. november 2016.
 23-11-2016 [adresse]
Fremsendes til Teknisk Udvalg til behandling i henhold til beslutning i byrådets møde den 23. november 2016.
 28-11-2016 Teknisk Udvalg
Sagen udsat.